সত্তরের রেখা যেন তন্বী, দেখবেন নাকি সেই ছবি…

কলকাতা: এভারগ্রিন রেখা (Rekha)। সত্তরের রেখা তবে জৌলুস এতটুকু কমেনি। তিনি যেন ষোড়শীর তন্বী। ছক ভেঙে ফটোশুটে আবারও অনুরাগীদের মুগ্ধ করলেন রেখা। শরীর ঢাকা পোশাকে, এই বয়সেও উপচে পড়ছে যৌবন!

৬৮ বছর বয়সে ভোগ ম্যাগাজিনের কভারগার্ল হিসেবে তাক লাগান রেখা। কখনও বা বলিউডের হাইপ্রোফাইল পার্টি গ্ল্যামারাস সাজে হাজির হন। নতুন প্রজন্মের নায়িকারা তাঁর রূপের কাছে ফিকে।

সত্তর ছুঁয়েও ধরে রেখেছেন নিজের ফিটনেস। এই বয়সেও রূপযৌবন ধরে রাখা যায়, সেই উদাহরণ বারবার সকলের সামনে তুলে ধরেছেন রেখা। এবার ফের উমরাও জান লুকে ধরা দিলেন রেখা (Rekhas Photoshoot Pink Anarkali)। পরনে গোলাপি আনারকলি।

পোশাকজুড়ে সোনালি জড়ির অপূর্ব কারুকার্য। বিনুনিতে জড়ানো রত্নখচিত টাসেল। সঙ্গে মানানসই অলঙ্কার। পায়ে আলতা। হাত ভর্তি চুড়ি। রেখার নতুন ফটোশুট দেখে এবার অনুরাগীরা গাইছেন, ‘ইন আখোঁ কি মস্তি কে মস্তানে হাজারোঁ হ্যায়…।’